Gugurt. Gugurt (kibrit, kükürt) — olov yoqish uchun ishlatiladigan narsadir. Zamonaviy gugurt kichik yogʻoch yoki qattiq qogʻoz boʻlagidan tayyorlanadi. Gugurt uchiga („boshiga“) ishqalanishdan yonadigan modda surkalgan boʻladi. Gugurt gugurt qutisi deb ataladigan kichik qutilarga qadoqlanib sotiladi. Gugurt boshi tarkibiga faol modda sifatida fosfor yoki tetrafosfor trisulfid, bogʻlovchi modda sifatida jelatin kiradi. Gugurt VI asrda Xitoyda ixtiro etilgan.